## Uputa za provedbu Odluke o uvjetima i načinu obav­ljanja platnog prometa s inozemstvom

### NN 136/2005 (16.11.2005.), Uputa za provedbu Odluke o uvjetima i načinu obav­ljanja platnog prometa s inozemstvom

# HRVATSKA NARODNA BANKA

**2555**

Na temelju članka 39. stavka 3. Zakona o
Hrvatskoj narodnoj banci (»Narodne novine«, br.
36/2001.) te točke XVII. Odluke o uvjetima i načinu obavljanja platnog prometa
s inozemstvom (»Narodne novine«, br. 88/2005.)
guverner Hrvatske narodne banke donosi

## UPUTU

### ZA PROVEDBU ODLUKE O UVJETIMA I NAČINU OBAVLJANJA PLATNOG PROMETAS INOZEMSTVOM

I. OPĆE ODREDBE

1.
Ovom uputom propisuju se uvjeti i način obavljanja platnog prometa s
inozemstvom u skladu s točkom I. Odluke o uvjetima i načinu obavljanja platnog
prometa s inozemstvom (u nastavku teksta: Odluka).

Pod platnim prometom s inozemstvom podrazumijevaju se naplate, plaćanja i
prijenosi na osnovi tekućih i kapitalnih poslova u stranim sredstvima plaćanja
i u kunama između rezidenata i nerezidenata.

2.
Za potrebe ove pute pod bankom se podrazumijeva financijska institucija koja
ima odobrenje za rad od Hrvatske narodne banke i odobrenje za obavljanje
poslova uređenih Zakonom o deviznom poslovanju (u nastavku teksta: Zakon), a
propisanih Zakonom o bankama, banka nerezident koja
je na temelju Zakona o bankama ovlaštena neposredno pružati bankovne usluge na
teritoriju Republike Hrvatske, Hrvatska banka za obnovu i razvitak te Hrvatska
narodna banka.

Banka knjiži transakcije iz platnog prometa s inozemstvom u skladu s kontnim planom za banke, a Hrvatska narodna banka u skladu
s posebnim kontnim planom.

3.
Platni promet s inozemstvom obavlja se preko računa domaćih banaka otvorenih u
inozemstvu i u Republici Hrvatskoj, te preko računa stranih banaka i drugih nerezidenata otvorenih kod domaćih banaka, i to na način
propisan Odlukom i ovom uputom.

Konstrukcija transakcijskih računa klijenata (računi razreda 7 i 8) navedenih u
ovoj uputi određuje se u skladu s odlukama kojima se regulira otvaranje računa
rezidenata i nerezidenata te propisom koji regulira
konstrukciju računa u banci, vodeći broj banke, uvjete i način otvaranja računa
u banci i sadržaj registra računa poslovnih subjekata u banci.

Pri plaćanju, naplati i prijenosu u platnom prometu s inozemstvom primjenjuje
se međunarodni broj bankovnog računa (IBAN), u skladu s odlukom koja propisuje
njegovu konstrukciju i upotrebu.

4.
Naplate, plaćanja i prijenosi u platnom prometu s inozemstvom obavljaju se
instrumentima plaćanja u međunarodnom platnom prometu, uz primjenu međunarodnih
pravila i standarda iz područja bankarstva te uz korištenje naloga propisanih
ovom uputom.

5.
Naplatna banka je banka iz točke 2. ove upute koja prima sredstva na svoj račun
u inozemstvu ili gotovinu na račun u zemlji, te banka koja vodi račun nerezidenta na čiji se teret izvršava plaćanje. Naplatna
banka može ujedno biti i posrednička banka.

Isplatna banka je banka iz točke 2. ove upute koja odobrava sredstva korisniku
naplate.

6.
Kod obavljanja platnog prometa s inozemstvom koriste se:

– šifre osnove naplate i plaćanja propisane uputom o upotrebi šifara osnova
naplate i plaćanja u platnom prometu s inozemstvom i

– šifre valuta i šifre država propisane uputom o upotrebi slovnih kratica i
brojčanih oznaka za države ili zemlje i novčane jedinice u platnom prometu s
inozemstvom.

7.
Banke su dužne dostavljati Hrvatskoj narodnoj banci podatke i izvješća o
obavljenim transakcijama s inozemstvom na način i u rokovima propisanim odlukom
o prikupljanju podataka o ostvarenom platnom prometu s inozemstvom.

II. NAPLATE I PLAĆANJA
REDOVNIH POSLOVA U STRANIM SREDSTVIMA PLAĆANJA

*Naplate*

**Naplata doznakom i inkasom
dokumenata**

8.
Naplatom iz inozemstva smatraju se sredstva ostvarena na osnovi tekućih i
kapitalnih poslova s nerezidentima, odnosno u drugim
slučajevima kada je to određeno Zakonom.

9.
Naplatna banka mora prije odobravanja sredstava u korist računa korisnika
naplate ili prijenosa sredstava drugoj banci u zemlji imati podatak o
nazivu/imenu i sjedištu/prebivalištu inozemnog nalogodavca ako iznos naplate
prelazi protuvrijednost u kunama iznad koje Zakon o sprječavanju pranja novca
propisuje utvrđivanje identiteta nalogodavca. Ako naplatna banka ne može
pribaviti taj podatak, dužna je primljena sredstva vratiti banci od koje ih je
primila u roku od deset radnih dana od dana primitka naloga.

Naplate iz inozemstva odobravaju se u korist računa korisnika naplate. Ako
banka ne može nepobitno identificirati korisnika naplate, obrađuje naplatu u
korist računa neraspoređenog priljeva Nalogom 11 – Opći devizni nalog ili
internim nalogom banke (u nastavku teksta: Nalog 11), čiji je obvezni sadržaj
utvrđen ovom uputom, uz šifru osnove 981 i započinje postupak reklamacije.
Nakon svršetka postupka reklamacije banka stornira Nalog 11 uz navođenje šifre
osnove 981 te priljev obrađuje u skladu s točkom 12., odnosno 13. ove upute.

10.       Banka je
dužna odmah, a najkasnije sljedećega radnog dana od dana primitka obavijesti o
odobrenju sredstava u korist svoga računa u inozemstvu ili u drugoj banci u
zemlji, obavijestiti svoga klijenta korisnika naplate o priljevu iz inozemstva
ili prenijeti sredstava drugoj banci u zemlji u kojoj korisnik naplate ima
otvoren devizni račun ili glavni kunski račun, u skladu s instrukcijama na
platnom nalogu.

Pod platnim nalogom podrazumijeva se autentificirani
nalog ovlaštenog nalogodavca koji sadrži sve potrebne podatke za obradu naloga
u skladu s ovom uputom.

Dužnost banke iz prvog stavka ove točke odnosi se na obavještavanje klijenata
koji su pravne osobe ili fizičke osobe iz točke 43. ove upute, a ostale fizičke
osobe korisnike naplate banka je dužna obavijestiti o priljevu iz inozemstva
samo onda kada je iznos naplate iz inozemstva veći od 12.500 eura.

Obavijest klijentu treba sadržavati sljedeće podatke:

– identifikacijski broj transakcije,

–iznos plaćanja ili naplate u originalnoj valuti,

– iznos provizije i drugih troškova koji se naplaćuju od klijenta,

– tečaj primijenjen pri konverziji u drugu valutu,

– datum valute,

– šifru osnove naplate.

Ako rezident korisnik naplate utvrdi netočnost podataka u obavijesti o priljevu
iz inozemstva primljenoj od banke, dužan je odmah, a najkasnije u roku od dva
radna dana od primitka obavijesti o priljevu, banci dostaviti ispravne podatke
za izradu izvješća o naplati iz inozemstva.

11.       Banka
korisnika naplate dužna je staviti na raspolaganje korisniku naplate sredstva
dobivena iz inozemstva najkasnije sljedećega radnog dana od dana primitka
sredstava ili u roku ugovorenom s korisnikom naplate.

Banka ne smije staviti na raspolaganje korisniku naplate sredstva dobivena
realizacijom inozemnog kredita u roku iz prethodnog stavka ako nisu ispunjeni uvjeti
određeni odlukom koja regulira prikupljanje podataka za potrebe sastavljanja
platne bilance, stanja inozemnog duga i stanja međunarodnih ulaganja.

Naplatu iz inozemstva banka obrađuje Nalogom 10 – Izvješće o naplati iz
inozemstva ili izvješćem koje sadrži podatke propisane ovom uputom (u nastavku
teksta: Nalog 10).

Ako rezident korisnik naplate utvrdi netočnost podataka u obavijesti o priljevu
iz inozemstva (npr. pogrešnu šifru osnove naplate),
banka može izmijeniti šifru osnove na formiranom Nalogu 10 ako nalog još nije
poslan Hrvatskoj narodnoj banci za potrebe statistike. U suprotnom, obavezna je
izvršiti storno pogrešnog Naloga 10 i ispostaviti
nov, ispravan Nalog 10.

12.       Kada je
naplatna banka ujedno i isplatna banka, naplata u devizama obrađuje se Nalogom
10, a u korist nerezidenta Nalogom 11 i knjiži:

– duguje račun 3100, odnosno 709 ili 719

– potražuje devizni račun korisnika naplate ili račun iz skupine 25.

13.       Naplatna
banka koja primi sredstva iz inozemstva, a nije isplatna banka, priljev
obrađuje Nalogom 11, pri čemu u polje 2 unosi matični broj isplatne banke te
knjiži:

– duguje račun 3100 ili 709 ili 719 (šifra 980)

– potražuje račun 3111 ili 7011, odnosno 3100 (šifra 972).

Pri prijenosu sredstava isplatnoj banci u zemlji obvezan je podatak o
nalogodavcu koji se unosi u odgovarajuću SWIFT poruku, te polje 52a postaje
obvezno polje u toj poruci.

14.       Naplate iz
inozemstva primljene preko druge banke u zemlji, isplatna banka obrađuje
Nalogom 11, pri čemu u polje 2 unosi matični broj naplatne banke te knjiži:

– duguje račun 3111 ili 7011, odnosno 3100 (šifra 972)

– potražuje račun 2501 (šifra 980).

Isplatna banka ispostavlja Nalog 10 ako je korisnik naplate rezident, odnosno
Nalog 11 ako je korisnik naplate nerezident te
knjiži:

– duguje račun 2501 (šifra osnovnog posla)

– potražuje devizni račun korisnika naplate ili račun iz skupine 25.

Ako je korisnik naplate nerezident, banka naplatu
obrađuje Nalogom 11 navodeći šifru osnove naplate 870 i uz račun 2501 i uz
devizni račun nerezidenta.

**Naplata akreditivom**

15.       Naplata akreditivom
obrađuje se na način propisan točkama 8. – 14. ove upute. Isplatna banka
obrađuje naplatu odmah, a najkasnije sljedećega radnog dana od dana kada je
obaviještena da je vrijednost poslanih dokumenata odobrena u korist njezina
računa u inozemstvu ili njezina računa kod druge banke u zemlji.

16.       Ako se
naplata obavlja pokrivenim akreditivom, pokriće primljeno za otvoreni akreditiv
isplatna banka obrađuje Nalogom 11, uz šifru instrumenta predviđenu za
akreditivno poslovanje te knjiži:

– duguje račun 3100 ili 709 ili 3111 ili 7011 (šifra 870),

– potražuje račun 71920 (šifra 870).

Naplata akreditivom obrađuje se na teret računa 71920 u skladu s točkama 8. –
14. ove upute. Naplata se obrađuje odmah, a najkasnije sljedećega radnog dana
od dana kada banka utvrdi da su predočeni uredni akreditivni dokumenti ili na
dan dospijeća navedenog u akreditivu.

17.
Prenosivi loro akreditiv obrađuje se kao redovna
naplata u korist računa 256. Sredstva se s računa 256 prenose Nalogom 11:

– na račun pokrića za plaćanje u inozemstvo za dio koji se prosljeđuje o
dospijeću nerezidentu, odnosno

– na devizni račun za dio koji se prenosi o dospijeću drugom rezidentu.

Isplata nerezidentu iz akreditiva obrađuje se Nalogom
15a – Izvješće o isplati iz akreditiva ili izvješćem koje sadrži podatke
propisane ovom uputom (u nastavku teksta: Nalog 15a), a isplata rezidentu
Nalogom 11.

**Naplata čekom**

18.       Naplatu
čekom plativim po predočenju čeka banka obrađuje u skladu s točkama 8. – 14.
ove upute i knjiži:

– duguje račun 3010

– potražuje devizni račun korisnika naplate ili račun 2501.

Otkupljeni ček banka šalje u inozemstvo ili drugoj banci u zemlji radi naplate
te Nalogom 11 knjiži:

– duguje račun 3011 ili 3012,

– potražuje račun 3010.

Izvršenu naplatu čeka banka obrađuje Nalogom 11 i knjiži:

– duguje račun 3100 ili 7092 ili 7011 ili 3111,

– potražuje račun 3011 ili 3012.

19.       Naplata
čeka inkasom obrađuje se, nakon realizacije čeka, u
skladu s točkama 8. – 14. ove upute u dijelu u kojem su njihove odredbe
primjenljive na ovu vrstu transakcije.

**Naplata bankarskim čekom trasiranim na banku**

20.       Banka trasat odobreno pokriće obrađuje Nalogom 11 i knjiži:

– duguje račun 3100 ili 7092 ili 7011 ili 3111,

– potražuje račun 71920.

Istoga, a najkasnije sljedećega radnog dana od dana primitka čeka banka trasat obrađuje naplatu u skladu s točkama 8. – 14. ove
upute i knjiži:

– duguje račun 3010,

– potražuje devizni račun korisnika naplate ili račun 2501.

Za naplatu isplaćenog čeka na teret primljenog pokrića banka ispostavlja Nalog 11
i knjiži:

– duguje račun 71920,

– potražuje račun 3010.

21.       Naplatu
čekom koji inozemna banka trasira na teret svog računa 7092, banka trasat obrađuje odmah, a najkasnije dva radna dana od dana primitka
čeka, ako na računu ima pokrića, u skladu s točkama 8. – 14. ove upute i
knjiži:

– duguje račun 7092,

– potražuje devizni račun korisnika naplate ili račun 2501.

**Naplata u stranoj gotovini**

22.       Naplatu
u stranoj gotovini naplatna banka obrađuje istoga dana kad primi stranu
gotovinu i potrebnu dokumentaciju propisanu posebnom odlukom, u skladu s
točkama 8. – 14. ove upute u dijelu u kojem su njihove odredbe primjenljive na
ovu vrstu transakcije i knjiži:

– duguje račun 3000,

– potražuje devizni račun korisnika naplate ili račun 2501.

Ako za daljnju obradu naplate u stranoj gotovini nedostaje potrebna
dokumentacija, strana gotovina zaprima se u privremeni depozit na račun 2510,
te se po pribavljanju potrebne dokumentacije obrađuje u korist deviznog računa
korisnika naplate ili računa 2501.

**Devizna plaćanja i prijenosi u zemlji**

23.       Rezident
korisnik naplate koji nije ujedno i krajnji korisnik, dužan je isplatnoj banci
dati nalog za plaćanje ili prijenos deviza u korist deviznog računa rezidenta
krajnjeg korisnika u ugovorenom roku.

Za ispravno davanje naloga za odobrenje deviza u korist deviznog računa
krajnjeg korisnika, kao i za točnost podataka u tom nalogu odgovoran je
korisnik naplate.

24.       Nalog za
plaćanje ili prijenos deviza koji korisnik naplate mora dostaviti isplatnoj
banci, na način dogovoren s bankom, mora sadržavati najmanje sljedeće podatke:

– iznos i oznaku strane valute,

– naziv i sjedište krajnjeg korisnika kojem se devize prenose i njegov matični
broj,

– naziv banke i broj deviznog računa krajnjeg korisnika na koji treba prenijeti
devize,

25.       Isplatna
banka istoga, a najkasnije sljedećega radnog dana od dana primitka naloga za
plaćanje ili prijenos deviza, Nalogom 11 prenosi devize u korist deviznog
računa krajnjeg korisnika.

26.       Naplata
koja se prenosi na devizni račun krajnjeg korisnika kod druge banke, izvršava
se ispravnim nalogom za plaćanje (SWIFT poruke), koji ispostavlja isplatna
banka.

*Ispravan nalog za plaćanje sadržava:*

– broj naloga (TRN),

– datum valute, iznos i oznaku valute,

– naziv i adresu nalogodavca korisnik naplate,

– naziv krajnjeg korisnika i broj njegova računa,

– naziv banke kod koje se vodi račun (BIC adresa banke),

– informaciju o pokriću

te ostale podatke u skladu sa SWIFT standardima.

Međusobni obračuni između banaka obavljaju se u skladu s točkama 132. – 134.
ove upute.

27.       Banka
krajnjeg korisnika koja prima nalog za plaćanje, odobrava devize u korist
deviznog računa krajnjeg korisnika Nalogom 11.

**Plaćanja**

28.       Plaćanje
u inozemstvo, ovisno o vrsti instrumenta plaćanja (doznaka, inkaso
dokumenata, ček, dokumentarni akreditiv i dr., kao i
u stranoj gotovini), banka obavlja na osnovi ispravnog naloga za plaćanje.

29.       Ispravan
nalog za plaćanje u inozemstvo je nalog:

– koji sadrži podatke propisane ovom uputom i koji je potpisala ovlaštena osoba
nalogodavca, odnosno koji sadrži identifikacijsku šifru nalogodavca, a ako se
nalog dostavlja telekomunikacijskim putem, tada i u skladu s propisima kojima
se uređuje uporaba elektroničkog potpisa;

– za koji je u banci osigurano pokriće u valuti plaćanja;

– kojemu su priloženi ostali dokumenti propisani ovom uputom.

Dokument kojim se dokazuje obveza i određuje osnova plaćanja može biti:

– kod tekućih poslova: predračun, račun, ugovor ili drugi dokument,

– kod kapitalnih poslova: odluka nadležnog organa o konkretnom poslu,
pravomoćno rješenje o nasljeđivanju, ugovor s inozemnim partnerom, kao i/ili
druga dokumentacija specifična za pojedini posao, a koja može potvrditi da
dotični posao nije fiktivan ili simuliran.

Za autentičnost dokumentacije i za istinitost posla odgovara nalogodavac.

30.       Iznimno
od odredaba točke 29. ove upute, nalogu za plaćanje nije potrebno priložiti
dokument kojim se dokazuje obveza i određuje osnova plaćanja ako je banka s
klijentom u pisanom obliku tako ugovorila. U tom slučaju nalogodavac je dužan
sam čuvati dokumente kojima se dokazuje obveza i određuje osnova plaćanja u
roku i u obliku propisanom za banke te ih na zahtjev banke ili tijela nadležnih
za deviznu kontrolu mora dati njima na uvid.

31.       Ako se
radi o kreditnim poslovima s inozemstvom, otvaranju računa u inozemstvu ili
prijenosu u inozemstvo sredstava s naslova poklona i pomoći, nalogodavac
rezident mora, ovisno o specifičnostima obveza i osnova plaćanja, nalogu
priložiti:

– potvrdu Hrvatske narodne banke o evidenciji kreditnog posla s inozemstvom ili

– odobrenje Hrvatske narodne banke za otvaranje računa u inozemstvu ili

– odobrenje Hrvatske narodne banke za prijenos sredstava u inozemstvo s naslova
poklona i pomoći.

Kod pojedinih kapitalnih poslova nalogodavac je dužan nalogu priložiti i potvrdu
porezne uprave, i to:

– potvrdu kojom dokazuje da je podmirio porez na dobit za iznos koji se prenosi
u inozemstvo – ako se radi o prijenosu dobiti u inozemstvo koju nerezident ostvari izravnim ulaganjem;

– potvrdu da je u Republici Hrvatskoj podmirio sve porezne i druge zakonom
propisane obveze s osnove toga posla – ako se radi o prijenosu ostatka stečajne
ili likvidacijske mase;

– potvrdu da je u Republici Hrvatskoj podmirio sve zakonom propisane obveze –
ako se radi o plaćanju u inozemstvo radi stjecanja vlasništva nad nekretninama
u inozemstvu.

Potvrda porezne uprave iz ove točke ne smije biti starija od 30 dana računajući
od dana izdavanja do dana prilaganja nalogu.

32.       Devizno
pokriće za izvršenje naloga za plaćanje u inozemstvo podrazumijeva pokriće s
deviznog računa nalogodavca, odnosno kupljene devize na deviznom tržištu.

33.       Banka
izvršava nalog za plaćanje u inozemstvo u roku propisanom točkom XIII. Odluke.

**Plaćanje doznakom i inkasom
dokumenata**

34.       Za
plaćanje u inozemstvo doznakom nalogodavac dostavlja banci Nalog 14 – Nalog za
plaćanje u inozemstvo ili nalog koji sadrži podatke propisane ovom uputom (u
nastavku teksta: Nalog 14). Nalog 14 može, ako to banka smatra potrebnim,
sadržavati i više podataka.

Nalogodavac dostavlja banci Nalog 14 u obliku i na način dogovoren s bankom.

Iznimno, nalogodavac nerezident može dati banci i
drugi odgovarajući nalog za obradu plaćanja.

35.       Banka koja
prima Nalog 14, a ne izvršava plaćanje u inozemstvo, dužna je podatke iz naloga
prenijeti SWIFT-om ili na drugi ugovoreni način drugoj banci koja izrađuje
izvješće, u skladu s odlukom o prikupljanju podataka o ostvarenom platnom
prometu s inozemstvom.

36.       Pri
plaćanju u inozemstvo banka knjiži:

– duguje odgovarajući račun pokrića iz skupine 71,

– potražuje račun 3100 ili 3111 ili 7011 ili 709 ili 719.

Za plaćanje ili prijenos sredstava s nerezidentnih računa u inozemstvo koristi
se Nalog 11 uz navođenje šifre osnove 870.

37.       Banka
koja primi na inkaso robne dokumente obavještava o
tome klijenta, poziva ga da podnese Nalog 14 u skladu s točkom 34. ove upute i
osigura pokriće za plaćanje.

Podneseni nalog izvršava se u skladu s točkom 35. i točkom 36. ove upute.

**Plaćanje akreditivom**

38.       Za
plaćanje u inozemstvo akreditivom nalogodavac dostavlja banci Nalog 15 – Nalog
za otvaranje akreditiva ili nalog koji sadrži podatke propisane ovom uputom (u
nastavku teksta: Nalog 15). Nalog 15 može, ako to banka smatra potrebnim,
sadržavati i više podataka.

Nalogodavac dostavlja banci Nalog 15 u obliku i na način dogovoren s bankom.

Pokriće nalogodavca, do isplate iz akreditiva korisniku u inozemstvu, banka
vodi na odgovarajućem računu pokrića iz skupine 71.

Ako se inozemnoj banci daje unaprijed pokriće po otvorenom nostro
akreditivu, to se pokriće do isplate iz akreditiva iskazuje na računu 3120.
Prijenos pokrića obrađuje se Nalogom 11, uz šifru instrumenta predviđenu za
akreditivno poslovanje te se knjiži:

– duguje račun 3120 (šifra 770),

– potražuje račun 3100 (šifra 770).

39.       Po
isplati iz akreditiva korisniku u inozemstvu banka ispostavlja Nalog 15a.

Nalog 15a dostavlja se nalogodavcu ovisno o dogovoru između banke i
nalogodavca.

40.       Isplata
iz akreditiva knjiži se u banci:

– duguje odgovarajući račun pokrića iz skupine 71,

– potražuje račun 3100 ili 709, odnosno 3120,

uz šifru osnove vanjskotrgovinskog posla i šifru instrumenta predviđenu za
akreditivno poslovanje.

**Plaćanje čekom i stranom gotovinom**

41.       Plaćanje
u inozemstvo čekom koji izdaje banka, obavlja se na osnovi Naloga 14 i
primljenog pokrića.

Primljeno pokriće do izdavanja čeka vodi se na odgovarajućem računu pokrića iz
skupine 71.

Za izdani ček u stranoj valuti na koju glasi ček, banka vodi obvezu u devizama
na računu 254 do realizacije čeka u inozemstvu i knjiži:

– duguje odgovarajući račun pokrića iz skupine 71,

– potražuje račun 254.

Banka zadržava Nalog 14 do primitka izvješća o zaduženju računa u inozemstvu za
realizirani ček. Po primitku izvješća o zaduženju računa banka provodi
odgovarajuće knjiženje terećenjem računa 254.

42.       Za
plaćanje u stranoj gotovini, nalogodavac daje banci Nalog 14 i osigurava
devizno pokriće. U Nalog 14 obvezno se unosi:

– ime i prezime osobe koja se tim nalogom ovlašćuje za preuzimanje strane
gotovine u te svrhe,

– broj i datum odobrenja Hrvatske narodne banke ako je iznos koji se podiže za
plaćanje u stranoj gotovini iznad dopuštenog limita za te svrhe.

Izdavanje strane gotovine ovlaštenoj osobi banka knjiži kao izvršeno plaćanje u
stranoj gotovini, i to:

– duguje odgovarajući račun pokrića iz skupine 71,

– potražuje račun 3000.

III. NAPLATE I PLAĆANJA REZIDENATA
FIZIČKIH OSOBA

**Poduzetnici pojedinci**

43.       Naplate
i plaćanja u poslovima s inozemstvom za obrtnike, trgovce pojedince i druge
fizičke osobe koje samostalnim radom obavljaju djelatnost za koju su
registrirane (odvjetnici, javni bilježnici, porezni savjetnici, stomatolozi,
liječnici i sl.) provode se u skladu s točkama ove
upute koje reguliraju devizno poslovanje rezidenata pravnih osoba.

**Ostale fizičke osobe**

44.       Priljev
iz inozemstva u korist rezidenta fizičke osobe koja obavlja djelatnost
slobodnih profesija isplatna banka obrađuje Nalogom 10 i odobrava sredstva u
korist deviznog žiro računa korisnika naplate.

Priljev iz inozemstva u korist rezidenata fizičkih osoba isplat­na
banka obrađuje Nalogom 10 i odobrava priljev sredstava u korist računa ili
štednog uloga korisnika naplate ili na njegov izričit zahtjev isplaćuje priljev
u gotovini.

Naplata iz inozemstva za klijenta druge banke u zemlji obrađuje se na način
propisan u točkama 8. – 14. ove upute, u dijelu u kojem su njihove odredbe
primjenljive na ovu vrstu transakcije.

45.       Za
plaćanje u inozemstvo na zahtjev fizičke osobe koristi se Nalog 14, koji
popunjava banka i uz koji se prilaže isprava kojom se dokazuje osnova i obveza
plaćanja u inozemstvo. Ako fizička osoba daje nalog za plaćanje u inozemstvo u
devizama u vrijednosti do 3.000,00 eura ili u kunama u vrijednosti do 15.000,00
kuna, može priložiti ispravu ili dati izjavu kojom se određuje osnova plaćanja.
Izjavom se može smatrati i Nalog 14 na kojemu je navedena osnova plaćanja i
koji je potpisao nalogodavac.

Ako je banka s klijentom u pisanom obliku tako ugovorila, nalogu za plaćanje
nije potrebno priložiti dokument kojim se dokazuje obveza i određuje osnova
plaćanja. U tom slučaju nalogodavac je dužan sam čuvati dokumente kojima se
dokazuje obveza i određuje osnova plaćanja u roku i u obliku propisanom za
banke te ih, na zahtjev banke ili tijela nadležnih za deviznu kontrolu, mora
njima dati na uvid.

46.       Za
izvršenje naloga za plaćanje u inozemstvo rezident fizička osoba osigurava
devizno pokriće, a banka knjiži:

– duguje odgovarajući račun pokrića iz skupine 71,

– potražuje račun 3100 ili 3111 ili 7011 ili 709 ili 719.

Pokriće za izvršenje naloga za plaćanje u inozemstvo može se osigurati i
uplatom gotovine uz poštivanje propisa koji uređuju sprječavanje pranja novca.

IV. NAPLATE I PLAĆANJA
ODREĐENIH POSEBNIH POSLOVA

*Izvođenje građevinskih i rudarskih radova i pružanje drugih
usluga na terenu posredstvom poslovnih jedinicau
inozemstvu*

**Naplata**

47.       Izvršenu
naplatu s osnove izvođenja građevinskih i rudarskih radova i pružanja drugih
usluga na terenu posredstvom poslovnih jedinica u inozemstvu koje nisu
podružnice ili inozemne pravne osobe, isplatna banka obrađuje Nalogom 10 i
iznos naplate u devizama odobrava rezidentu koji izvodi radove u inozemstvu (u
nastavku teksta: nositelj posla) na račun 71005 ili 71015.

48.       S osnove
izvođenja radova i pružanja usluga u inozemstvu u kojima, kao sudionici u
poslu, sudjeluje više rezidenata devize se prenose s računa 71005 ili 71015
nositelja posla na račune 7000 ili 7001 sudionika u poslu Nalogom 11, u skladu
sa zaključenim ugovorom.

**Plaćanje**

49.       Isplatu plaće
radnicima na radu u inozemstvu u korist deviznog računa rezidenta fizičke osobe
banka obrađuje na osnovi pismenog zahtjeva nositelja posla ili drugih sudionika
u poslu, u kojem je, odnosno uz koji je dan popis radnika kojima treba izvršiti
isplatu u devizama. Isplata se obrađuje Nalogom 11 i knjiži se:

– duguje račun 71005 ili 71015 ili 7000 ili 7001

– potražuje odgovarajući račun iz skupine 714.

Ako je radniku za rad u inozemstvu izdana radna dozvola koja vrijedi dulje od
183 dana, nositelj posla ili sudionik u poslu može isplatu plaće usmjeriti i na
radnikov račun u inozemstvu.

50.       Za
plaćanje u inozemstvo devizama s računa 71005 i 71015 nositelj posla daje banci
Nalog 14, odnosno Nalog 15.

**Prodaja robe s carinskog skladišta tipa »D«**

Prodaja robe rezidentima za strana sredstva
plaćanja

51.       U skladu
s propisima kojima se uređuje carinsko poslovanje, rezident može prodavati robu
s carinskog skladišta tipa »D« ako od nadležne carinarnice ishodi odobrenje za
vođenje takvoga carinskog skladišta te ako je u konkretnom slučaju dopuštena
prodaja robe na malo.

52.       Prodaja
strane robe s carinskog skladišta tipa »D«, obračun obavljene prodaje i
plaćanje nerezidentu vlasniku robe obavljaju se u
skladu sa sklopljenim ugovorom između posjednika carinskog skladišta i nerezidenta vlasnika robe (u nastavku teksta: principal).

53.
Rezidenti, kupci robe s carinskog skladišta, prema uputi iz predračuna
posjednika carinskog skladišta, mogu plaćati kupljenu robu na devizni račun
71005 ili 71015 posjednika carinskog skladišta, što banka obrađuje Nalogom 11.

Prodaja robe s carinskog skladišta tipa »D« rezidentima korištenjem platne
kartice obavlja se u skladu s ugovorom koji posjednik carinskog skladišta zaključi
sa zastupnikom ili obračunskim centrom određene platne kartice u zemlji.

Naplata s osnove korištene platne kartice odobrava se Nalogom 11 deviznom
računu 71005 ili 71015 posjednika carinskog skladišta.

Ako se kupljena roba s carinskog skladišta plaća izravno u korist računa
principala, plaćanje se obavlja u skladu s točkama 34. – 36. ove upute.

54.       Kada je
posjednik carinskog skladišta ugovorio s principalom naplatu svoje provizije
zadržavanjem iznosa provizije od naplaćene prodajne cijene robe pri svakom
plaćanju, dužan je u predračunu naznačiti iznos svoje provizije. Taj dio
vrijednosti prodane robe koji čini proviziju, obrađuje se Nalogom 11 i odobrava
u korist redovnoga deviznog računa posjednika carinskog skladišta.

**Prodaja robe nerezidentima za
strana sredstva plaćanja**

55.       Plaćanje
robe kupljene na carinskom skladištu tipa »D« nerezidenti
mogu izvršiti u stranoj gotovini, čekovima i platnim karticama stranog izdanja
ili devizama.

56.
Primljenu stranu gotovinu posjednik carinskog skladišta predaje banci. Primitak
strane gotovine banka obrađuje Nalogom 11 te knjiži:

– duguje račun 3000,

– potražuje račun 71005, odnosno 71015, ili račun 2501.

57.
Posjednik carinskog skladišta može nerezidentima
prodavati robu s naplatom u inozemnim bankarskim i putničkim čekovima.

Preuzete čekove od nerezidenata na ime naplate
prodane robe posjednik carinskog skladišta predaje banci te pri predaji čekova
daje banci uputu o načinu odobrenja deviza ostvarenih naplatom čekova. Isplatna
banka odobrava devize deviznom računu 71005 ili 71015 posjednika carinskog
skladišta Nalogom 10.

58.       Prodaja
robe s carinskog skladišta tipa »D« nerezidentima
korištenjem platne kartice obavlja se u skladu s ugovorom koji posjednik
carinskog skladišta zaključi sa zastupnikom ili obračunskim centrom određene
platne kartice u zemlji.

Naplata s osnove korištene platne kartice odobrava se deviznom računu 71005 ili
71015 posjednika carinskog skladišta Nalogom 11.

59.       Kada nerezidenti kupljenu robu na carinskom skladištu tipa »D«
plaćaju u devizama doznakom iz inozemstva ili s računa 709 ili s računa 719,
banka obrađuje takvu naplatu u skladu s točkama 8. – 14. ove upute.

**Prodaja robe s carinskog skladišta tipa »D« za kune**

60.       Ako se
strana roba na skladištu prodaje za kune, obračun obavljene prodaje i plaćanje
principalu može biti u kunama ili u devizama, ovisno o ugovoru sklopljenom
između posjednika carinskog skladišta i principala.

Kupljena roba plaća se u skladu s instrukcijama posjednika carinskog skladišta
neposredno u korist kunskog računa principala (809) ili u korist transakcijskog
računa posjednika carinskog skladišta, odnosno uplatom na blagajni.

61.
Posjednik carinskog skladišta tipa »D« obavlja obračun prodaje i plaćanje
principalu u kunama ili u stranoj valuti što banka obrađuje Nalogom 14.

**Posredovanje u poslovima s inozemstvom**

62.       Rezidenti
koji obavljaju poslove posredovanja (u trgovini s inozemstvom, npr. provoz i izravni reeksport,
u međunarodnom prijevozu, turističke agencijske usluge, unutarnja i vanjska
proizvodnja i dr.; u nastavku teksta: posrednici)
izvršavaju naplate i plaćanja po tim poslovima koristeći se posebnim deviznim
računima 71005 ili 71015 – Posebni računi za devizne prijenose i plaćanja u
zemlji.

63.       Naplatu
iz inozemstva isplatna banka obrađuje Nalogom 10 u skladu s točkama 8. – 14.
ove upute.

64.       Kada se
rezidenti, posredstvom posrednika, koriste uslugama koje pružaju nerezidenti, pokriće u devizama za takva plaćanja
usmjeravaju na posrednikove račune 71005 ili 71015. Prijenos deviza izvršava se
Nalogom 11. Rezidenti fizičke osobe mogu posredniku platiti i u stranoj
gotovini.

Za plaćanje s računa 71005 ili s računa 71015 nerezidentu
za uslugu koju je pružio rezidentu posrednik daje banci Nalog 14, odnosno Nalog
15.

65.       Naplatu,
s posrednikova računa 71005 ili 71015, usluge koju je rezident pružio nerezidentu banka obrađuje Nalogom 11 i knjiži u korist
rezidentova redovnoga deviznog računa.

66.       Za
plaćanje u inozemstvo iz deviznih sredstava, s posrednikovih računa 71005 ili
71015, primljenih iz inozemstva kao avans za plaćanje usluge koju je izvršio nerezident posrednik daje banci Nalog 14, u kojem navodi:

– u polju 4 šifru instrumenta 20;

– u polju 8 unosi šifru države korisnika plaćanja.

Za povrat cijeloga ili dijela neiskorištenog avansa posrednik daje banci Nalog
14, u kojem navodi:

– u polju 4 šifru instrumenta 20;

– u polju 8 šifru države iz koje je naplaćen avans.

67.       Kod
poslova pružanja usluga u međunarodnom prometu, odnosno za djelatnost putničkih
i ostalih agencija u međunarodnom prometu, posrednik može, u skladu s ugovorom
sklopljenim s inozemnim prijevoznikom, odnosno njegovim zastupnikom, prodavati
isprave za prijevoz u međunarodnom prometu što ih obavljaju inozemni
prijevoznici.

68.       Rezident
plaća kupljene prijevozne isprave u devizama, a rezidenti fizičke osobe i u
stranoj gotovini, što banka obrađuje Nalogom 11, ili u kunama.

Nerezident plaća kupljenje prijevozne isprave u
stranim sredstvima plaćanja ili u kunama. Strana sredstva plaćanja odobravaju
se u korist posrednikovih računa 71005 ili 71015 u skladu s točkama 8. – 14.
ili točkom 56. ove upute, a kune se odobravaju u korist transakcijskog računa
posrednika ili uplatom na blagajni posrednika.

69.       Radi
obračuna s inozemnim prijevoznikom, odnosno njegovim zastupnikom, za prodane
prijevozne isprave, posrednik može primljena sredstva prenijeti na račun
zastupnika ili na račun inozemnog prijevoznika, ovisno o dogovorenom načinu
obračuna.

70.
Predstavništvo stranih zračnih prijevoznika u Republici Hrvatskoj (u nastavku
teksta: predstavništvo) može prodavati vlastite prijevozne isprave, u skladu sa
sklopljenim ugovorima o toj prodaji, međunarodnim ugovorima i propisima kojima
se uređuje devizno poslovanje.

71.
Rezidenti plaćaju kupljene prijevozne isprave kod predstavništva u devizama ili
u kunama, a nerezidenti i rezidenti fizičke osobe u
stranim sredstvima plaćanja ili u kunama.

72.       Kupnja
prijevoznih isprava od predstavništava stranih zračnih prijevoznika u Republici
Hrvatskoj obavlja se preko njihovih računa 709 i 809 kao redovna plaćanja u
inozemstvo i redovne naplate iz inozemstva.

73.       Naplata
provizije koja pripada posredniku, odnosno zastupniku, s računa 71005 ili 71015
banka obrađuje, na zahtjev posrednika, Nalogom 11 i odobrava devize redovnom
deviznom računu posrednika. Naplata posredničke provizije iz inozemstva
obrađuje se kao redovna naplata.

**Primitak strane gotovine za usluge igara na sreću**

74.       Rezident
koji ima odobrenje Ministarstva financija za priređivanje igara na sreću,
stranu gotovinu naplaćenu od nerezidenta polaže na
svoj redovni devizni račun. Primitak strane gotovine banka obrađuje Nalogom 10
i knjiži:

– duguje račun 3000;

– potražuje odgovarajući račun iz skupine 70.

Primitak strane gotovine kad rezident ima račun u drugoj banci, banka obrađuje
Nalogom 11 u korist računa 2501.

75.       Ako se u
tijeku dana stvore veće obveze za isplatu dobitaka od primljenih uplata u
stranoj gotovini, priređivač igara na sreću može podići nedostajuću stranu
gotovinu, uz uvjet da banci podnese pismenu izjavu da su obveze veće od
sredstava u njegovoj deviznoj blagajni.

Isplatu strane gotovine banka obrađuje Nalogom 14 i knjiži:

– duguje odgovarajući račun iz skupine 70 ili 71;

– potražuje račun 3000.

V. NAPLATE I PLAĆANJA
REZIDENATA KORISNIKA SLOBODNE ZONE

76.       Za
gospodarsku djelatnost u slobodnoj zoni rezidenti obavljaju platni promet u
stranim sredstvima plaćanja preko posebnih računa skupine 71. Ostali se njihovi
poslovi, ako ih imaju, evidentiraju na redovnom deviznom računu.

Naplata i plaćanje između rezidenta korisnika slobodne zone i nerezidenta izvan slobodne zone

77.       Pri
kupoprodaji robe i usluga između rezidenta korisnika slobodne zone i nerezidenta izvan slobodne zone, naplata i plaćanje mogu se
obavljati u devizama i u kunama, a gotovinski prema propisima koji reguliraju
gotovinsko poslovanje s inozemstvom.

78.       Naplatu
od nerezidenta izvan slobodne zone u korist posebnoga
deviznog računa rezidenta korisnika slobodne zone, banka obrađuje Nalogom 10, u
skladu s točkama 8. – 14. ove upute.

79.       Za
plaćanje u inozemstvo rezident korisnik slobodne zone daje banci odgovarajući
nalog, ovisan o vrsti instrumenta plaćanja (Nalog 14 ili Nalog 15), u skladu s
točkama 28. – 42. ove upute na teret posebnoga deviznog računa rezidenta
korisnika slobodne zone.

**Naplata i plaćanje između rezidenta korisnika slobodne zone
i rezidenta izvan slobodne zone**

80.       Pri
kupoprodaji robe i usluga između rezidenta korisnika slobodne zone i rezidenta
izvan slobodne zone, ako je riječ o domaćoj robi ili usluzi koja je namijenjena
izvozu ili ako je riječ o stranoj robi ili usluzi, plaćanje i naplata mogu se
obavljati u devizama i u kunama, a gotovinski samo u kunama u skladu s
propisima koji reguliraju gotovinsko poslovanje rezidenata u zemlji.

81.       Naplata
i plaćanje u devizama za poslove iz točke 80. obavljaju se preko posebnoga deviznog
računa rezidenta korisnika slobodne zone Nalogom 11 na osnovi priloženog računa
i pismenog zahtjeva nalogodavca, ako između nalogodavca i banke nije drukčije
ugovoreno.

**Naplata i plaćanje između rezidenata korisnika slobodne zone**

82.       Pri
kupoprodaji robe i usluga između rezidenata korisnika slobodne zone, ako je
riječ o domaćoj robi ili usluzi koja je namijenjena izvozu ili ako je riječ o
stranoj robi ili usluzi, plaćanje i naplata obavljaju se u devizama i u kunama,
a gotovinski samo u kunama u skladu s propisima koji reguliraju gotovinsko
poslovanje rezidenata u zemlji.

83.       Naplata
i plaćanje u devizama između rezidenata korisnika slobodne zone obavlja se
preko posebnoga deviznog računa korisnika slobodne zone Nalogom 11, na osnovi
pismenog zahtjeva nalogodavca i priloženog računa, ako između nalogodavca i
banke nije drukčije ugovoreno.

VI. KUPOPRODAJA
VRIJEDNOSNIH PAPIRA U INOZEMSTVU

**Kupnja vrijednosnih papira u inozemstvu preko domaćega
ovlaštenog društva**

84.       Rezident
daje nalog za kupnju vrijednosnog papira u inozemstvu ovlaštenom društvu za
trgovanje vrijednosnim papirima (u nastavku teksta: ovlašteno društvo) i
uplaćuje pokriće u korist posebnog računa ovlaštenog društva, ako drukčije nije
ugovoreno.

85.       Kod izravnog
plaćanja preko ovlaštenog društva, ovlašteno društvo ispostavlja Nalog 14, koji
banka izvršava u skladu s točkama 28. – 36. ove upute.

86.       Iznimno,
kod trgovanja vrijednosnim papirima, dokumentacija koja određuje osnovu i
dokazuje obvezu plaćanja ne mora se pribaviti prije izvršenja plaćanja, ali
nalogodavac mora naknadno pribaviti odgovarajuću dokumentaciju.

87.       Kod
plaćanja preko domaće banke skrbnika, ulagač ili ovlašteno društvo uplaćuje
pokriće u korist računa 718 banke skrbnika, ako drukčije nije ugovoreno.

88.
Nalogodavac daje nalog banci skrbniku za primitak vrijednosnih papira uz
plaćanje za račun klijenta. Na osnovi instrukcije banka skrbnik obrađuje
plaćanje Nalogom 14, pri čemu u polje 1 i 2 upisuje naziv i matični broj banke
skrbnika.

**Kupnja vrijednosnih papira u inozemstvu
preko inozemnoga ovlaštenog društva**

89.       Rezident
daje nalog za kupnju vrijednosnog papira u inozemstvu inozemnom ovlaštenom
društvu.

Kod izravnog plaćanja preko inozemnoga ovlaštenog društva nalogodavac
ispostavlja banci Nalog 14 u korist inozemnoga ovlaštenog društva.

90.       Ako
rezident drži kupljene vrijednosne papire na skrbi u domaćoj banci i preko
banke skrbnika obavlja plaćanje, nalogodavac uplaćuje pokriće u korist računa
718 banke skrbnika, ako drukčije nije ugovoreno. Nalogodavac daje nalog banci
skrbniku za primitak vrijednosnih papira uz plaćanje. Na osnovi instrukcije
banka skrbnik obrađuje plaćanje Nalogom 14, pri čemu u polje 1 i 2 upisuje
naziv i matični broj banke skrbnika.

**Prodaja vrijednosnih papira u inozemstvu preko domaćega
ovlaštenog društva**

91.       Rezident
daje ovlaštenom društvu nalog za prodaju vrijednosnih papira u inozemstvu.

92.       Kod
izravne naplate preko ovlaštenog društva, inozemno ovlašteno društvo
prosljeđuje sredstva ostvarena prodajom vrijednosnog papira domaćem ovlaštenom
društvu. Banka takvu naplatu obrađuje u skladu s točkama 8. – 14. ove upute.

93.       Kod naplate
preko domaće banke skrbnika, nalogodavac daje nalog banci skrbniku za isporuku
vrijednosnih papira uz plaćanje za račun klijenta. Po izvršenoj namiri banka
skrbnik obrađuje priljev Nalogom 10 u korist računa 718 banke skrbnika, pri
čemu u polje 1 i 2 upisuje naziv i matični broj banke skrbnika.

**Prodaja vrijednosnih papira u inozemstvu preko inozemnoga
ovlaštenog društva**

94.       Rezident
daje nalog za prodaju vrijednosnih papira u inozemstvu inozemnom ovlaštenom
društvu.

95.       Kod
izravne naplate preko inozemnoga ovlaštenog društva, inozemno ovlašteno društvo
prosljeđuje sredstva ostvarena prodajom vrijednosnog papira nalogodavcu.
Naplata se obrađuje u skladu s točkama 8. – 14. ove upute.

96.       Kod
naplate preko domaće banke skrbnika, nalogodavac daje banci skrbniku nalog za
isporuku vrijednosnih papira uz plaćanje. Po izvršenoj namiri banka skrbnik
obrađuje priljev Nalogom 10 u korist računa 718 banke skrbnika, pri čemu u
polje 1 i 2 upisuje naziv i matični broj banke skrbnika.

Kupoprodaja vrijednosnih papira u inozemstvu po nalogu nerezidenta

97.
Kupoprodaja vrijednosnih papira u inozemstvu po nalogu nerezidenta
obavlja se u skladu s točkama 84. – 96. ove upute, s time da banka ispostavlja
Nalog 14 u ime nerezidenta.

VII. OSTALE NAPLATE I
PLAĆANJA

*Službeni put u inozemstvo*

98.       Za
plaćanje troškova službenog puta u inozemstvo rezident daje banci Nalog 14. U
Nalogu 14 navodi se ime i prezime osobe koja službeno putuje u inozemstvo te
koja će po toj osnovi iznositi stranu gotovinu ili čekove u inozemstvo. Ako
rezident podiže stranu gotovinu ili čekove u svrhu pologa iste u vlastitu
deviznu blagajnu, unosi se tekst »za polog u deviznu blagajnu u svrhu službenog
puta u inozemstvo«. Pri tome banka postupa na način iz točke 41. i točke 42.
ove upute.

Ako osoba koja putuje u inozemstvo iznosi stranu gotovinu ili čekove podignute
iz devizne blagajne rezidenta, tada rezident sam izdaje potvrdu koja pravda
iznošenje strane gotovine ili čekova u službene svrhe. U potvrdu se unosi
serijski broj potvrde, ime osobe koja putuje, zemlja u koju putuje, svota koja
se iznosi i valuta koja se iznosi, te se potvrda ovjerava žigom i potpisom
ovlaštenih osoba.

99.       Devizna
sredstva potrebna za službeni put mogu se bezgotovinski prenijeti s deviznog
računa rezidenta na devizni račun osobe koja službeno putuje u inozemstvo. U tu
svrhu rezident daje banci ovjereni nalog za takav prijenos, u kojem navodi
iznos i valutu akontacije za službeni put. Banka prijenos obrađuje Nalogom 11.

100.     Po obavljenom
službenom putu u inozemstvo rezident ispostavlja obračun. Ako se obračunom
utvrdi da je isplaćena akontacija manja od obračunatih troškova, razlika se
rezidentu, odnosno osobi koja je službeno putovala u inozemstvo, isplaćuje u
skladu s točkom 98. i točkom 99. ove upute.

101.     Ako se obračunom
troškova službenog puta utvrdi da je akontacija isplaćena u većem iznosu od
utvrđenih troškova, rezident je dužan utvrđenu razliku u stranoj gotovini ili
čekovima predati banci radi povrata sredstava na račun, odnosno povrat strane
gotovine ili čekova zaprimiti u vlastitu deviznu blagajnu koju drži za potrebe
službenih putovanja. Primljenu stranu gotovinu ili neiskorištene čekove, na
osnovi obračuna akontacije, banka obrađuje kao naplatu s osnove povrata
izvršenog plaćanja Nalogom 10.

102.     Povrat više
isplaćene akontacije s deviznog računa osobe koja je službeno putovala u
inozemstvo u korist deviznog računa rezidenta banka obrađuje Nalogom 11, na
osnovi zahtjeva fizičke osobe.

*Razmjena putem međunarodnih poštanskih uputnica*

103.     Rezidenti mogu
primati uplate iz inozemstva po nalogu nerezidenata
te davati naloge za isplate u inozemstvu u korist nerezidenata
putem međunarodnih poštanskih uputnica (u nastavku teksta: MPU).

Razmjena MPU obavlja se u skladu sa sporazumom o financijskim poštanskim
uslugama i ugovorom o razmjeni poštanskih uputnica između poštanskih uprava
ugovornih zemalja.

Iznos na MPU izražava se u novčanoj jedinici zemlje plaćanja, a isplata se
izvršava prema propisima isplatne zemlje.

Međusobna plaćanja po obračunima između poštanskih uprava stranih zemalja i
Hrvatske pošte d.d. obavljaju se preko banke s kojom je Hrvatska pošta d.d.
sklopila ugovor.

104.     Po uplati iz
inozemstva u korist rezidenta rezident se može izjasniti za isplatu u kunama
ili u valuti na koju glasi MPU. Isplata izvršena nakon takvog izjašnjena
konačna je i ne može se naknadno preinačiti.

Ako se korisnik uputnice izjasni za isplatu u kunama, Hrvatska pošta d.d.
isplaćuje korisniku preračunati i upisani iznos u kunama i predaje mu kupon
MPU.

Kada se korisnik MPU pismeno izjasni za isplatu u valuti na koju glasi MPU,
Hrvatska pošta d.d. predaje korisniku neisplaćenu MPU i upućuje ga da je preda
banci, koja će izvršiti isplatu korisniku MPU, i to u roku koji odredi Hrvatska
pošta d.d., a koji počinje teći od datuma navedenog na pečatu dostavne pošte.

Banka kojoj korisnik MPU preda neisplaćenu MPU dostavit će primljenu MPU radi
naplate banci preko koje Hrvatska pošta d.d. prima pokriće u iznosu na MPU, uz
naznaku broja deviznog računa banke u čiju korist treba odobriti ukupan iznos
deviza iz Popisa MPU i naziv banke kod koje se vodi njezin devizni račun.

Po primitku ispravne dokumentacije banka preko koje Hrvatska pošta d.d. prima
pokriće u iznosu na MPU odobrit će banci od koje je primila zahtjev devize u
roku od dva radna dana od dana primitka »Popisa MPU«.

105.     Za isplatu u
inozemstvo u korist nerezidenta rezident predaje kune
na šalteru poštanskog ureda.

Najveći iznos uplate u inozemstvo putem MPU ne može biti veći od iznosa koji je
utvrđen za iznošenje strane gotovine i čekova u inozemstvo prema propisu
donesenom na temelju Zakona.

106.     Međusobna plaćanja
između poštanskih uprava pojedinih zemalja i Hrvatske pošte d.d. obavljaju se
prijebojem međusobnih dugovanja i potraživanja uz primjenu odgovarajućih šifara
osnova za svaku vrstu transakcije ili kao redovno plaćanje i naplata.

*Platne kartice*

**Naplata**

107.     Prodavatelj robe i
usluga u Republici Hrvatskoj može prihvatiti plaćanje robe i usluga platnom
karticom, uz pretpostavku da sa zastupnikom platne kartice, odnosno s bankom,
ima zaključen odgovarajući ugovor.

108.     Naplata iz inozemstva
ostvarena na osnovi platne kartice odobrava se zastupniku platne kartice u
korist računa 71005 ili 71015 Nalogom 10. Banka obračunski centar ili
izdavatelj određene platne kartice obrađuje naplatu iz inozemstva Nalogom 11.

Zastupnik platne kartice, odnosno banka, prenose primljena sredstva
prodavatelju robe ili usluga u skladu s propisima i međusobnim ugovorom.

**Plaćanje**

109.     Plaćanje u
inozemstvo na osnovi platnih kartica domaćeg izdanja obavlja se po nalogu
zastupnika određene platne kartice ili banke izdavatelja platne kartice.

110.     Kada se plaćanje u
inozemstvo obavlja po nalogu zastupnika platne kartice, rezidenti koji su
plaćali platnim karticama u inozemstvu, na zahtjev zastupnika mogu uplatiti
devize sa svojih deviznih računa u korist zastupnika platne kartice. Prijenos
deviza banka obrađuje Nalogom 11 u korist posebnog računa zastupnika platne
kartice.

Plaćanje u inozemstvo po nalogu zastupnika platne kartice banka obrađuje
Nalogom 14.

111.     Kada se plaćanje u
inozemstvo obavlja na osnovi platne kartice koju je izdala domaća banka,
obračun s inozemstvom obavlja se između banke koja je izdala platnu karticu i
obračunskog centra dotične platne kartice u inozemstvu. Zaduženje računa u
inozemstvu banka obrađuje Nalogom 11 na teret računa korisnika platne kartice
ili određenoga prijelaznog računa.

Obračunski centar platne kartice koju je izdala domaća banka može prihvaćati
terećenja obračunskog centra u inozemstvu i preko prijelaznih računa prije konačnog
terećenja računa rezidenta korisnika platne kartice.

112.     Banka u obračunu s
obračunskim centrom platne kartice u inozemstvu može dopustiti prijeboj
nastalog potraživanja i dugovanja i u neto iznosu prihvatiti odobrenje ili
terećenje računa banke u inozemstvu.

*Poslovanje ovlaštenih mjenjača*

113.     Za knjiženje uplata
strane gotovine i čekova koji glase na stranu valutu i isplate strane gotovine
koja je proizašla iz mjenjačkog poslovanja, banka s
kojom ovlašteni mjenjač ima sklopljen ugovor o obavljanju mjenjačkog
poslovanja otvara ovlaštenom mjenjaču poseban devizni račun iz skupine 71.

114.     Nije dopušteno
prenositi sredstva s posebnog deviznog računa iz točke 113. na redovni devizni
račun ovlaštenog mjenjača, niti obratno, te s njega obavljati plaćanja ili
primati naplate s osnove drugih poslova.

115.     Polaganje strane
gotovine na posebni devizni račun banka knjiži Nalogom 11:

– duguje račun 3000,

– potražuje posebni devizni račun iz skupine 71.

Pri polaganju sredstava na račun ovlašteni mjenjač mora banci dostaviti ispis
iz zaštićenoga računalnog programa s akronimom IZDFC03.

116.     Podizanje strane
gotovine s posebnoga deviznog računa banka knjiži Nalogom 11.

117.     Otkup strane
gotovine i čekova banka knjiži Nalogom 11:

– duguje račun 3000 ili 3010,

– potražuje račun 249,

– duguje račun 249,

– potražuje transakcijski račun ovlaštenog mjenjača ili račun 101 ako se
isplaćuje gotovina u kunama.

118.     Ovlašteni mjenjač
dužan je u otkup, odnosno u razliku između otkupa i prodaje, najmanje jednom
mjesečno uključiti i stanje na posebnom deviznom računu.

Otkup stanja na posebnom deviznom računu banka knjiži Nalogom 11:

– duguje posebni devizni račun iz skupine 71,

– potražuje transakcijski račun ovlaštenog mjenjača ili račun 101 ako se
isplaćuje gotovina u kunama.

VIII. NAPLATE I PLAĆANJA
U KUNAMA

119.     Naplate i plaćanja
u kunama između rezidenta i nerezidenta obav­ljaju se uz upotrebu naloga
i drugih dokumenata iz ove upu­te, kao kod naplate i
plaćanja u stranim sredstvima plaćanja, pri čemu se knjiženja provode preko
odgovarajućih kunskih ra­čuna.

Pri plaćanju, naplati i prijenosu preko računa banaka za namiru putem HSVP-a
ili obračunskog računa u NKS-a banka je dužna upisati sve podatke potrebne za
pravilno knjiženje transakcija na kunskom računu nerezidenta.

**Naplata u kunama**

120.     Naplata u kunama s
kunskog računa nerezidenta u korist rezidenta
korisnika naplate, ako su rezident i nerezident
klijenti iste banke, obrađuje se Nalogom 10 i knjiži se:

– duguje račun 809 ili 819,

– potražuje račun iz skupine 80 korisnika naplate ili račun 2440.

121.     Naplatu u kunama s
kunskog računa nerezidenta u korist rezidenta
korisnika naplate u drugoj banci, za pojedinačne iznose plaćanja veće od
5.000,00 kuna, naplatna banka obrađuje Nalogom 11, pri čemu u polje 2 unosi
matični broj isplatne banke te knjiži:

– duguje račun 809 ili 819 (šifra osnove 980),

– potražuje račun 100.

Pri prijenosu sredstava isplatnoj banci u zemlji obvezan je podatak o
nalogodavcu (naziv/ime i sjedište/prebivalište).

122.     Naplatu u kunama s
nerezidentnog računa preko druge banke u zemlji, za pojedinačne iznose plaćanja
veće od 5.000,00 kuna, isplatna banka obrađuje Nalogom 11, pri čemu u polje 2
unosi matični broj naplatne banke te knjiži:

– duguje račun 100,

– potražuje račun 2441 (šifra osnove 980).

Isplatna banka ispostavlja Nalog 10 korisniku naplate te knjiži:

– duguje račun 2441 (šifra osnovnog posla),

– potražuje račun iz skupine 80 korisnika naplate ili račun iz skupine 24.

Na isti način obrađuje se i naplata iz inozemstva za koju pokriće u kunama daje
druga banka u zemlji.

123.     Iznimno od točke
121. i 122. ove upute, naplatu u kunama s kunskog računa nerezidenta
u korist rezidenta radi plaćanja iznosa do 5.000,00 kuna uz odgovarajuću šifru
osnove, plaćanja troškova s raznih osnova (režije – šifra osnove 376) i isplate
plaća u Republici Hrvatskoj (šifra osnove 401 i 405) naplatna banka obrađuje
Nalogom 11 i knjiži:

– duguje račun 809 ili 819,

– potražuje račun 2440,

– duguje račun 2440,

– potražuje račun 100,

Isplatna banka knjiži:

– duguje račun 100,

– potražuje račun iz skupine 80 korisnika naplate.

**Plaćanje u kunama**

124.     Kad se kunski račun
rezidenta nalogodavca vodi u istoj banci kao i kunski račun nerezidenta,
knjiženje se provodi na teret računa iz skupine 80 rezidenta u korist računa nerezidenta, što banka obrađuje Nalogom 14.

125.     Za plaćanje u
kunama u korist kunskog računa (809 ili 819) nerezidenta
kod druge banke, rezident nalogodavac daje ispravan nalog za plaćanje u
inozemstvo, u skladu s točkom 29. ove upute. Banka nalogodavca ispostavlja
nalog za plaćanje banci nerezidenta, uz navođenje
svih detalja plaćanja potrebnih banci za izradu izvješća, u skladu s odlukom o
prikupljanju podataka o ostvarenom platnom prometu s inozemstvom. Banka nerezidenta prihvaća pokriće na račun 260 te ga obrađuje u
korist kunskog računa 809 ili 819 nerezidenta Nalogom
14.

126.     Za otvaranje
akreditiva u korist kunskog računa nerezidenta
rezident podnosi Nalog 15. Plaćanje akreditivom u kunama u korist nerezidenta kod iste banke provodi se u skladu s točkom
124. ove upute, što banka obrađuje Nalogom 15a.

Ako je račun nerezidenta korisnika akreditiva u
drugoj banci, banka nalogodavca prenosi pokriće banci nerezidenta
u skladu s točkom 125. ove upute. Banka nerezidenta
obrađuje isplatu iz akreditiva Nalogom 15a.

**Ostali prijenosi**

127.     Ako se za kupnju
kuna nerezident koristi devizama sa svoga deviznog
računa kod banke, takvu kupoprodaju banka obrađuje Nalogom 11 i knjiži:

– duguje račun 709 ili 719,

– potražuje račun 809 ili 819.

128.     Prijenos kuna s
računa nerezidenta kod jedne banke na kunski račun nerezidenta kod druge banke obavlja se preko računa banaka
za namiru putem HSVP-a ili obračunskog računa u NKS-u.

IX. NAPLATE I PLAĆANJA
KOD POVRATAI STORNA

129.     Naplata iz
inozemstva povezana s povratom deviza ili kuna od izvršenog plaćanja u
inozemstvo obrađuje se Nalogom 10 u skladu s točkama 8. – 14. i 23. – 27. ove
upute, s time da se povrat deviza ili kuna odobrava rezidentu koji je dao nalog
za plaćanje u inozemstvo.

130.     Plaćanje u
inozemstvo povezano s povratom naplate iz inozemstva obrađuje se Nalogom 14 u
skladu s točkama 28. – 42. ove upute, s time da se devize ili kune vraćaju nerezidentu koji je izvršio plaćanje rezidentu.

131.     Stornom
se poništava bilo koje pogrešno ispunjeno obvezno polje Naloga 10, 11, 14 ili
15a, odnosno ostalih izvješća koja se dostavljaju Hrvatskoj narodnoj banci u
skladu s odlukom o prikupljanju podataka o ostvarenom platnom prometu s
inozemstvom.

Nalog se stornira tako da se izradi jednaki nalog s jednakim podacima, ali s
predznakom minus (-) u polju iznosa naplate, plaćanja ili prijenosa.

Nakon izvršenog storna potrebno je ispostaviti novi
Nalog 10, 11, 14 ili 15a, odnosno nova izvješća, sa svim ispravnim podacima u
poljima i s izvornim datumom valute.

X. MEĐUBANKOVNI ODNOSI

132.     Međusobni odnosi
banaka u zemlji vezani za poslove platnog prometa s inozemstvom i prijenose u
zemlji obavljaju se uz obračun u devizama preko deviznih tekućih računa, a u
kunama preko računa banaka za namiru putem HSVP-a.

133.     Za međusobni obračun
u devizama banke vode devizne tekuće račune, i to:

1) banke čija odobrenja za rad uključuju obavljanje poslova s inozemstvom mogu
jedna kod druge imati devizni tekući račun;

2) banke čija odobrenja za rad ne uključuju obavljanje poslova s inozemstvom
mogu imati devizni tekući račun kod banaka čija odobrenja za rad uključuju
obavljanje poslova s inozemstvom. Banke čija odobrenja za rad ne uključuju
obavljanje poslova s inozemstvom ne mogu voditi devizne tekuće račune drugim bankama.

Za međusobni obračun u kunama banke koriste kunske račune banaka za namiru,
koji se vode u Hrvatskoj narodnoj banci.

134.     Platni promet
između banaka u zemlji izvršava se ispravnim platnim nalogom uz knjigovodstveno
evidentiranje na odgovarajućim računima.

XI. NALOZI PLATNOG
PROMETAS INOZEMSTVOM

135.     Naplata i plaćanje
u poslovima s inozemstvom obavlja se sljedećim nalozima:

Nalog 10 – Izvješće o naplati iz inozemstva

Nalog 11 – Opći devizni nalog

Nalog 14 – Nalog za plaćanje u inozemstvo

Nalog 15 – Nalog za otvaranje dokumentarnog akreditiva

Nalog 15a – Izvješće o isplati iz akreditiva

Minimalni sadržaj naloga utvrđen ovom uputom ne može se mijenjati, već samo
dopunjavati novim podacima za potrebe banke.

136.     Sadržaj pojedinih
polja naloga navedenih u točki 135. ove upute dan je u prilozima 1. – 5 ove
upute.

Pri popunjavanju naloga valja poštivati sljedeće:

–          datum se unosi u
formatu ddmmgggg,

–
matični broj, koji određuje Državni zavod za statistiku, unosi se u dužini od
osam brojeva,

–
za vrstu instrumenta naplate/plaćanja koriste se sljedeće šifre:

10 – doznaka

11 – ček

12 – inkaso dokumenata

13 – strana gotovina

14 – gotovina u kunama

20 – povrat doznake

21 – povrat čeka

            22
– povrat inkasa dokumenata

23 – povrat strane gotovine

24 – povrat gotovine u kunama

70 – pokriće po akreditivu

71 – povrat pokrića po akreditivu

72 – korištenje akreditiva

73 – povrat korištenja akreditiva

–
šifra i oznaka valute, države i osnove naplate/plaćanja unosi se prema uputama
navedenim u točki 6. ove upute.

–
za vrstu inozemnog nalogodavca/korisnika koriste se sljedeće šifre:

1 – pravna osoba,

2 – fizička osoba.

–
matični brojevi nalogodavca/korisnika, koje određuje Državni zavod za
statistiku, unose se u dužini od osam brojeva, na sljedeći način:

a) za rezidenta pravnu osobu unosi se njezin matični broj,

b) za ostale korisnike unose se sljedeći brojevi:

*za
rezidente:*

60000066 –     fizička osoba
registrirana za obavljanje poljoprivredne djelatnosti

60000040 –     fizička osoba
registrirana za obavljanje turističke djelatnosti

60000074 –     obrtnici i
trgovci pojedinci

60000058 –     fizička osoba
koja samostalnim radom obavlja djelatnost za koju je registrirana (odvjetnici,
javni bilježnici, porezni savjetnici, liječnici, stomatolozi i sl.)

60000031 –     fizička osoba
koja obavlja djelatnost slobodnih profesija

60000015 –     ostale
fizičke osobe

*za nerezidente:*

60000023 –     nerezident pravna ili fizička osoba

137.     Za ispravnost
šifara iz točke 136. ove upute odgovoran je nalogodavac, odnosno korisnik
naplate.

XII. PRIMJENA UPUTE

138.     Danom primjene ove
upute prestaje važiti Uputa o provedbi Odluke o načinu obavljanja platnog
prometa s inozemstvom i načinu dostavljanja podataka o platnom prometu s
inozemstvom (»Narodne novine«, br. 35/1996.,
72/1999., 30/2000. i 77/2001.).

139.     Ova uputa stupa na
snagu osmog dana od dana objave u »Narodnim novinama«, a primjenjuje se od 1.
travnja 2006.

O. br.
422-020/11-05/ŽR

Zagreb, 3. studenoga 2005.

Guverner

Hrvatske narodne banke

**dr****. sc. Željko Rohatinski**, v. r.

PRILOG 1

IZVJEŠĆE O NAPLATI IZ
INOZEMSTVA

Nalog 10

|  |  |  |  |  |
| --- | --- | --- | --- | --- |
| 1. | Isplatna banka:                                          MB: | 2 | Korisnik naplate (59a):                                            MB: | |
| 3 | Nalog broj (20): | 4 | Instrument naplate: | |
| 5 | Nalogodavac (50a): |  |  | Šifra nalogodavca: |
| Šifra države: |
| 6 | Banka nalogodavca (52a): |  |  | Šifra države: |
| 7 | Naplatna banka: |  |  | MB: |
| 8 | Osnova naplate: |  |  | Šifra: |
| 9 | Podaci o naplati (70): |  |  |  |
| 10 | Broj prijave kreditnog posla: | 11 | Oznaka i broj vrijednosnog papira: |  |
| 12 | Stvarni iznos naplate (32A)                      Šifra: |  | Oznaka: | Iznos u valuti: |
|  |  |  | Datum valute: |
| 13 | Troškovi inozemne banke (71A) |  |  |  |
| Šifra: |  | Oznaka: | Iznos u valuti: |
| 14 | Zastupnička provizija (72):                       Šifra: |  | Oznaka: | Iznos u valuti: |

Realizacija naplate:

|  |  |  |  |  |
| --- | --- | --- | --- | --- |
| 15 | N/T |  |  |  |
| 16 | U/K |  |  |  |
| 17 | Troškovi banaka u zemlji | Naplatna banka: |  | Iznos u kunama: |
|  | Isplatna banka: |  | Iznos u kunama: |
| 18 | Napomena: |  |  |  |
| 19 | Mjesto i datum obrade naloga: |  |  |  |

|  |  |
| --- | --- |
| Isplatna banka: | Korisnik naplate: |
| MB: \_\_\_\_\_\_\_\_\_\_\_\_\_\_ | MB: \_\_\_\_\_\_\_\_\_\_\_\_\_ |

SPECIFIKACIJA NALOGA 10

Broj naloga 10: \_\_\_\_\_\_\_\_\_\_\_\_\_\_ od: \_\_\_\_\_\_\_\_\_\_\_\_\_

Oznaka valute:\_\_\_\_\_\_\_\_\_\_\_\_\_\_\_ šifra valute:
\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Redni  broj | Osnova naplate | | Broj kreditne prijave | Iznos u valuti |
| Naziv | Šifra |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | Ukupno: |  |
|  |  |  |  |  |
|  |  |  |  |  |
|  |  |  |  |  |

**NALOG 10 – Izvješće o naplati**

**iz inozemstva / Specifikacija Naloga 10**

Nalog 10 ispostavlja isplatna banka.

U pojedina polja Naloga 10 unose se podaci kako
slijedi:

1.
Naziv i matični broj isplatne banke koja odobrava sredstva u korist računa
korisnika naplate, a ujedno je i izvještajna banka;

2.
(59a) Naziv, adresa i matični broj korisnika naplate;

3.
Broj pod kojim je nalog evidentiran u registru instrumenta naplate u banci;

4.
Vrsta instrumenta naplate iz točke 136. ove upute;

5.
(50a) Naziv, adresa i šifra nalogodavca te šifra države nalogodavca;

6.
(52a) Naziv inozemne banke nalogodavca te šifra države banke nalogodavca;

7.         Naziv
i matični broj naplatne banke;

8.
Opis osnove po kojoj je ostvarena naplata i šifra osnove naplate;

Šifra osnovnog posla unosi se i u sljedećim slučajevima:

a) ako se izvozi roba i usluga uz odgodu plaćanja ili uz plaćanje unaprijed s
rokom kraćim od godinu dana (uključujući i godinu dana);

b) ako inozemna banka kratkoročno financira odgodu naplate ili naplatu
unaprijed izvoza robe ili usluga, odnosno poslove prodaje potraživanja (factoring i forfating), ako
osnovni posao, koji je podloga za nastalo potraživanje, ima obilježje
komercijalnoga kredita. Pri plaćanju kamata također se unosi šifra osnovnog
posla. Polje 10 se u ovom slučaju ne popunjava.

Ako u jednom Nalogu 10 ima više od jedne osnove naplate, unosi se šifra 999, a
u Specifikaciju Naloga 10 unose se šifre naplate prema osnovi naplate.

9.
(70) Podaci o naplati navedeni u nalogu strane banke (broj i datum računa,
ugovora i slično);

10.       Broj
prijave kreditnog posla, tj. broj pod kojim je kredit
evidentiran kod Hrvatske narodne banke (za financijske kratkoročne i dugoročne
kredite i komercijalne dugoročne kredite) ili broj 99999 111 (za kredite koji
ne podliježu obvezi prijavljivanja kreditnog posla HNB-u (repo poslovi, poslovi
s hibridnim instrumentima, sindicirani krediti i dr.)).

Ako je izvoz robe i usluga uz ugovorenu odgodu naplate ili uz naplatu unaprijed
s rokom kraćim od godinu dana (uključujući i godinu dana), u polje 8 unosi se
šifra osnovnog posla, a polje 10 se ne popunjava.

Ako je izvoz robe i usluga uz ugovoreni komercijalni kredit s rokom naplate
kraćim od godinu dana (uključujući i godinu dana), u polje 8 unosi se šifra
osnovnog posla (uključujući i kamatu), a polje 10 se ne popunjava.

Za financijski kratkoročni i dugoročni te dugoročni komercijalni kredit:

a) kod povlačenja financijskoga i dugoročnoga komercijalnog kredita u polje 8
unosi se odgovarajuća šifra kreditnog posla;

b) u ovo polje unosi se evidencijski broj pod kojim je kredit evidentiran kod
Hrvatske narodne banke.

Za sve poslove koji se smatraju kreditnim poslovima, a ne podliježu obvezi
evidentiranja kod Hrvatske narodne banke, u polje 8 unosi se šifra kreditnog
posla, a u polje 10 broj 99999 111.

Ako se jednim Nalogom 10 obrađuje naplata glavnica i kamata (na kredite
odobrenja ili korištenje kredita zaduženja) po više ugovora o kreditu, u ovo se
polje unosi šifra 99999 999, u polje 8 unosi se šifra 999, a u Specifikaciju
Naloga 10 unose se pojedinačni brojevi kreditnih prijava po kojima je ostvarena
naplata iz inozemstva, šifra osnove naplate glavnice i kamate te iznosi u
valuti. Zbroj iznosa u valuti mora odgovarati iznosu u valuti iz Naloga 10.

11.       Oznaka i
broj vrijednosnog papira;

12.       (32A)
Podaci o stvarnom iznosu naplate (šifra i oznaka strane valute, iznos naplate u
valuti naplate te datum valute naplate);

13.       (71A) Podaci
o inozemnim troškovima na teret korisnika iz naloga strane banke (šifra, oznaka
valute i iznos);

14.       (72) Podaci o
zastupničkoj proviziji (šifra i oznaka strane valute te iznos zastupničke
provizije);

15.       Knjiženje
zaduženja na teret računa u banci popunjava se ako to banka smatra potrebnim. U
lijevu stranu polja 15 unosi se tekstualni opis računa, a u desnu stranu polja
15 broj računa koji se zadužuje;

16.       Knjiženje
odobrenja računa u banci popunjava se ako to banka smatra potrebnim. U lijevu
stranu polja 16 unosi se tekstualni opis računa, a u desnu stranu polja 16 broj
računa odobrenja;

17.       Troškovi
banaka u zemlji iskazuju se i naplaćuju u kunama od korisnika naplate;

18.       Popunjava se
ako to banka smatra potrebnim;

19.       Mjesto i
datum obrade naloga.

PRILOG 2

OPĆI DEVIZNI NALOG

Nalog 11

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. | Banka:                                          MB: | | 2 | | Banka/Korisnik/Nalogodavac:                                            MB: | | | | | | |
| 3 | Nalog broj: | | 4 | | Instrument  plaćanja/naplate: | | | | 5 | Datum valute: | |
|  |  | |  | |  | | | |  |  | |
| 66 | DUGUJE | | | 77 | | | POTRAŽUJE | | | |  |
|  |  | | |  | | |  | | | |  |
| 6 | Šifra osnove: | | 6 | | Šifra osnove: | | | | | | |
| 7 | Šifra države: | | 7 | | Šifra države: | | | | | | |
| 8 | Račun: | | 8 | | Račun: | | | | | | |
| 9 | Šifra:                     Oznaka:         Iznos u valuti: | | 9 | | Šifra:                     Oznaka:                Iznos u valuti: | | | | | | |
|  |  | |  | |  | | | | | | |
| 10 | Oznaka i broj vrijednosnog papira: |  | | | |  | |  | | |  |
| 11 | Svrha: |  | | | |  | |  | | |  |
| 12 | Mjesto i datum obrade: |  | | | |  | |  | | |  |
if !supportMisalignedColumns|  |  |  |  |  |  |  |  |  |  |  |  |
endif

**NALOG 11 – Opći devizni nalog**

Nalog 11 koristi se za evidentiranje
knjigovodstvenih promjena na računima unutar banke, o kojima se dostavljaju
statistička izvješća Hrvatskoj narodnoj banci u skladu s odlukom o prikupljanju
podataka o ostvarenom platnom prometu s inozemstvom, te u slučajevima
predviđenim ovom uputom.

Nalog 11 može se upotrijebiti i kod:

–
šifara osnove iz Upute o upotrebi šifara osnova naplate i plaćanja u platnom
prometu s inozemstvom pod točkom IX.,

–
šifara osnove 340, 535, 536, 730, 770, 780, 830, 870, 880.

Umjesto Naloga 11 banka može upotrebljavati i interni nalog, s time da takav
nalog mora obavezno sadržavati jednaka polja kao Nalog 11, koja su potrebna za
statističku obradu.

U pojedina polja Naloga 11 unose se podaci kako
slijedi:

1.
Naziv, adresa i matični broj banke koja ispostavlja Nalog 11, a ujedno je i
izvještajna banka.

2.
Naziv, adresa i matični broj banke ili korisnika ili nalogodavca.

– Ako se unosi šifra osnove 971, u polju 2 banka evidentira matični broj
Hrvatske narodne banke, a Hrvatska narodna banka matični broj banke s kojom
obavlja transakciju;

– Ako se unose šifre osnove 972 ili 980, u polju 2 banka uvijek evidentira
matični broj druge banke s kojom obavlja transakciju, bez obzira radi li se o priljevnoj ili odljevnoj strani naloga;

– Ako se unosi šifra osnove 973, u polju 2 banka uvijek evidentira matični broj
banke koja ispostavlja nalog, tj. matični brojevi u
polju 1 i 2 su identični.

3.
Broj naloga u registru banke;

4.
Vrsta instrumenta plaćanja/naplate u skladu s točkom 136. ove upute;

5.
Datum valute;

6.
Šifra osnove – unosi se uz račune koje statistički prati HNB;

7.
Šifra države u kojoj banka iz polja 1 ima otvoren račun;

8.
Broj dugovnoga i potražnog računa za knjiženje transakcije;

9.
Šifra i oznaka valute te iznos u valuti koji se knjiži na računima iz polja 8;

10.       Oznaka i
broj vrijednosnog papira – popunjava se prema potrebi uz šifre osnove 536, 730,
780, 830, 880.

11.       Opis
potreban za identifikaciju transakcije;

12.       Mjesto i
datum obrade.

PRILOG 3

NALOG ZA PLAĆANJE U
INOZEMSTVO

Nalog 14

|  |  |  |  |  |
| --- | --- | --- | --- | --- |
| 1 | Nalogodavac: (50a)  Tel.:                             Ref.:                         MB: | 2 | Naziv banke:                                                             MB: | |
| 3 | Nalog broj (20): | 4 | Instrument plaćanja: | |
| 5 | Iznos plaćanja (32A):                            Šifra: |  | Oznaka: | Iznos: |
| 6 | Troškovi inozemne banke (71A): |  |  |  |
| 7 | Banka korisnika (57a): |  |  | Šifra države: |
| 8 | Korisnik (59a):        Račun/IBAN korisnika: |  |  | Šifra korisnika:        Šifra države: |
| 9 | Osnova plaćanja: |  | Šifra: |  |
| 10 | Troškovi vanjskotrgovinskog posla: |  |  |  |
| 11 | Podaci o plaćanju (70): |  |  |  |
| 12 | Broj iz nadzorne knjige:  Godina: | 13 | Broj prijave kreditnog posla: |  |
| 14 | Oznaka i broj vrijednosnog papira: |  |  |  |
| 15 | Plaćanje na teret: |  |  |  |
| 16 | Napomena: | 17 | Ovjera nalogodavca: |  |
| 18 | Mjesto i datum predaje naloga: |  |  |  |

|  |  |
| --- | --- |
| Nalogodavac | Banka |
| MB: \_\_\_\_\_\_\_\_\_\_\_\_\_\_ | MB: \_\_\_\_\_\_\_\_\_\_\_\_\_ |

SPECIFIKACIJA NALOGA 14

Broj
naloga 14 \_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_

Oznaka
valute\_\_\_\_\_\_\_\_\_\_\_\_ šifra valute \_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Redni  broj | Osnova plaćanja | | Broj kreditne prijave | Iznos u valuti |
| Naziv | Šifra |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | Ukupno: |  |

**NALOG 14 – Nalog za plaćanje u**

**inozemstvo / Specifikacija Naloga 14**

Nalog 14 popunjava rezident nalogodavac. Polje 3
popunjava banka koja izvršava plaćanje u inozemstvo.

Realizaciju plaćanja banka obrađuje internim
nalogom, s time da navede broj doznake iz polja 3 Naloga 14.

Nalog 14 za plaćanje u inozemstvo po zahtjevu nerezidenta i rezidenta fizičke osobe popunjava banka.

U pojedina polja Naloga 14 unose se podaci kako
slijedi:

1.
(50a) Naziv, adresa i matični broj nalogodavca;

2.
Naziv i matični broj banke koja će izvršiti doznaku u inozemstvo;

3.
(20) Broj pod kojim je nalog evidentiran u registru instrumenta plaćanja u
banci;

4.
Vrsta instrumenta plaćanja u inozemstvo u skladu s točkom 136. ove upute;

5.
(32A) Podaci o iznosu plaćanja (šifra i oznaka valute te iznos u valuti koji
treba platiti u inozemstvo);

6.
(71A) Troškovi inozemne banke, u skladu s dogovorom između nalogodavca i
korisnika, upisuju se kako slijedi:

1 – na teret nalogodavca,

2 – na teret korisnika,

3 – podijeljeni troškovi;

7.
(57a) Naziv i adresa inozemne banke korisnika na koju treba izvršiti plaćanje te
šifra države banke korisnika;

8.
(59a) Naziv i adresa korisnika nerezidenta kojem
treba izvršiti plaćanje, IBAN ili drugi račun korisnika, šifra korisnika te
šifra države korisnika;

9.
Opis osnove plaćanja i šifra osnove plaćanja;

Šifra osnovnog posla unosi se i u sljedećim slučajevima:

a) ako se uvozi roba i usluge uz odgodu plaćanja ili uz plaćanje unaprijed s
rokom kraćim od godine dana (uključujući i godinu dana);

b) kad inozemna banka kratkoročno financira odgodu plaćanja ili plaćanje
unaprijed uvoza robe ili usluga, odnosno poslove otkupa potraživanja (factoring i forfating), ako
osnovni posao, koji je podloga za nastalo potraživanje, ima obilježje
komercijalnoga kredita. Pri plaćanju kamata unosi se također šifra osnovnog
posla. Polje 13 se u tom slučaju ne popunjava.

Ako u jednom Nalogu 14 ima više od jedne osnove plaćanja, u ovo se polje unosi
šifra 999, a u Specifikaciju Naloga 14 unose se pojedinačne šifre osnove
plaćanja prema osnovi plaćanja te pojedinačni iznosi u valuti. Zbroj iznosa u
valuti odgovara iznosu u valuti iz Naloga 14.

10.       Troškovi
osnovnoga vanjskotrgovinskog posla obilježavaju se kako slijedi:

– 0 – osnovni posao

– 1 – zatezne kamate, penali, stojnice i prekostojnice

Ako se u jednom iznosu plaća osnovni posao, uključujući i troškove osnovnoga
vanjskotrgovinskog posla (zatezne kamate, penali, stojnice
i prekostojnice) koji se ne mogu zasebno iskazati,
unosi se broj 0, a ako se plaćaju samo zatezne kamate, penali, stojnice i prekostojnice, unosi
se broj 1.

Ako se u jednom iznosu plaća i osnovni vanjskotrgovinski po­sao
i troškovi osnovnoga vanjskotrgovinskog posla (zatezne ka­mate, penali, stojnice i prekostojnice), ali je
moguće zasebno is­kazati iznos koji se odnosi na osnovni posao, odnosno dio
koji se odnosi na troškove, obrada plaćanja podliježe evidenciji u dva zasebna
Naloga 14 (jedan s brojem 0, a drugi s brojem 1).

11.       (70)
Podaci o plaćanju navedeni u dokumentu na osnovi kojeg se izvršava plaćanje, a
koje treba navesti u platnom nalogu (npr. broj i
datum računa, ugovora i slično);

12.       Upisuje
se broj i godina iz Nadzorne knjige;

13.       Broj
prijave kreditnog posla, tj. broj pod kojim se kredit
evidentira kod Hrvatske narodne banke (za financijske kratkoročne i dugoročne
kredite i komercijalne dugoročne kredite) ili broj 99999 111 (za kredite koji
ne podliježu obvezi prijavljivanja kreditnog posla HNB-u (repo poslovi, poslovi
s hibridnim instrumentima, sindicirani krediti i dr.)). Ovo se polje popunjava kod kreditnih poslova s
inozemstvom, uz unos šifre kreditnog posla za glavnicu i kamatu u polju 9.

Ako se jednim Nalogom 14 otplaćuju glavnice i kamate na kredite po više ugovora
o kreditu, u ovo se polje unosi šifra 99999 999, u polje 9 unosi se šifra 999,
a u Specifikaciju Naloga 14 unose se pojedinačni brojevi kreditnih prijava po
kojima se obavlja plaćanje u inozemstvo (korištenje kredita odobrenja i
plaćanje kredita zaduženja), šifre osnove plaćanja glavnice i kamate te iznosi
u valuti. Zbroj iznosa u valuti mora odgovarati iznosu u valuti iz Naloga 14.

14.       Oznaka i
broj vrijednosnog papira.

15.       Plaćanje
na teret nalogodavca uz navođenje broja računa;

16.
Popunjava se prema potrebi;

17.       Ovjera
nalogodavca;

18.       Mjesto i
datum predaje naloga.

PRILOG 4

NALOG ZA OTVARANJE
DOKUMENTARNOG AKREDITIVA

Nalog 15

|  |  |  |  |  |
| --- | --- | --- | --- | --- |
| 1 | Akreditivna banka: | 2 | Nalogodavac (50): |  |
| MB: |  | MB |
| Naziv: | Naziv: |  |
| Ulica: | Ulica: |  |
| Grad: | Grad: |  |
| 3 | Broj akreditiva (20): | Referent: | Telefon: |
| 4 | Plaćanje na teret: | 5 | Avizo banka: |  |
| 6 | Akreditiv (40A) otvoriti kao:                                                                                    neopoziv                                         opoziv                                   neprenosiv                                                      prenosiv | | | |
| 7 | Datum isteka valjanosti (31D): |  | Mjesto predaje dokumenata: |  |
| 8 | Korisnik (59): | 9 | Oznaka  valute | Iznos  (brojkama): |
| Naziv: |  |  |
| Ulica:  Grad: | Iznos  slovima: |  |
| Šifra korisnika:                                    Šifra države: | bez odstupanja: | % odstupanja: |
| 10 | Korištenje kod (41A) | 11 | Način korištenja: |  |
| vas | po viđenju | |
| avizirajuće banke | s odgođenim plaćanjem ........... dana od ........ | |
| bilo koje banke | ostalo | |
| 12 | Djelomične isporuke (43P):      dopuštene         nedopuštene | 13 | Pretovar (43T):                    dopušten                nedopušten | |
| 14 | Mjesto ukrcaja (44A): | 15 | Konačno odredište (44B): | |
| 16 | Krajnji rok za ukrcaj (datum) (44C): | 17 | Vrijeme ukrcaja (od ............ do) (44D) | |
| 18 | Opis robe (45A)  Paritet: | | | |
| 19 | Traženi dokumenti (46A): | | | |
| 20 | Posebne napomene (47A): | 21 | Troškovi inozemne banke na teret (71B): | |
| korisnika | nalogodavca |
| 22 | Rok za podnošenje isprava banci: ........ dana od datuma otpremne isprave, ali ne kasnije od datuma isteka valjanosti akreditiva (48) | | | |
| 23 | Akreditiv se mora avizirati (49): |  |  |  |
| uz dodavanje konfirmacije                     bez dodavanja konfirmacije                                                   konfirmacija se može dodati | | | |
| 24 | Osnova plaćanja:                                                                                                                                                                                                                          Šifra: | | | |
| 25 | Broj iz nadzorne knjige:  Godina: | 26 | Broj prijave kreditnog posla: | |
| 27 | Mjesto i datum: | 28 | Ovjera nalogodavca | |

 Na akreditiv se primjenjuju Jednoobrazna
pravila i običaji za dokumentarne akreditive UCP 500

|  |  |
| --- | --- |
| Nalogodavac | Banka |
| MB: \_\_\_\_\_\_\_\_\_\_\_\_\_\_ | MB: \_\_\_\_\_\_\_\_\_\_\_\_\_ |

SPECIFIKACIJA NALOGA 15

Broj naloga 15\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_

Oznaka valute\_\_\_\_\_\_\_\_\_\_\_\_ šifra valute
\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Redni  broj | Osnova plaćanja | | Broj kreditne prijave | Iznos u valuti |
| Naziv | Šifra |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | Ukupno: |  |

**NALOG 15 – Nalog za otvaranje dokumentarnog**

**akreditiva / Specifikacija Naloga 15**

Nalog 15 popunjava nalogodavac.

U pojedina polja Naloga 15 unose se podaci kako
slijedi:

1.
Naziv, ulica, grad i matični broj banke koja otvara akreditiv (akreditivna
banka);

2.
(50) Naziv, ulica, grad i matični broj nalogodavca, te referent i broj
telefona;

3.
(20) Broj otvorenog nostro akreditiva iz registra
otvorenih akreditiva (popunjava akreditivna banka);

4.
Plaćanje na teret nalogodavca uz navođenje broja računa;

5.
Avizirajuća banka; popunjavanje ovog polja nije
obvezno. Ako je polje prazno, banka sama odabire svoju korespondentsku banku u
zemlji korisnika akreditiva;

6.
(40A) Označava se da li je akreditiv neopoziv ili opoziv i neprenosiv ili
prenosiv;

7.
(31D) Datum isteka valjanosti akreditiva i mjesto predaje dokumenata. Mjesto
predaje dokumenata ovisi o odabranoj banci navedenoj u polju 10;

8.
(59) Naziv, ulica, grad i šifra korisnika akreditiva te šifra države korisnika
akreditiva;

9.
Oznaka valute i akreditivni iznos, brojkama i slovima; označava se je li
odstupanje po akreditivu dopušteno ili nije dopušteno te postotak dopuštenog
odstupanja:

– bez odstupanja – ako plaćanje iz akreditiva korisniku ne može biti izvršeno u
iznosu većem ili manjem od navedenog iznosa

– % odstupanja – ako iznos smije biti veći ili manji od naznačenoga postotnog
iznosa (npr. ako je postotak odstupanja 5% upisuje
se: +/- 5);

10.       (41A)
Označava se da li će se plaćanje iz akreditiva, nakon predočenja dokumenata od
strane korisnika akreditiva, izvršiti:

– kod akreditivne banke (izbor: vas),

– kod avizirajuće banke (izbor: avizirajuće
banke)

– kod bilo koje banke po izboru korisnika (izbor: bilo koje banke);

11.       Označava
se način korištenja, odnosno plaćanja iz akreditiva:

– plaćanje po viđenju – plaćanje korisniku izvršava se po pregledu dokumenata
za koje se ustanovi da su ispostavljeni u skladu s uvjetima akreditiva

– s odgođenim plaćanjem........ dana počevši od.................. – potrebno je
definirati broj dana i događaj/dokument od kojeg se računa dospijeće plaćanja (npr. 90 dana počevši od datuma otpreme). Plaćanje korisniku
izvršava se na dan izračunatog dospijeća, a po pregledu dokumenata za koje se
ustanovi da su ispostavljeni u skladu s uvjetima akreditiva;

– ostalo – upisuje se način plaćanja po izboru nalogodavca, npr.
uz akcept, negociranje ili kombinirano plaćanje.

12.       (43P)
Označava se da li su djelomične isporuke dopuštene ili nisu dopuštene;

13.       (43T)
Označava se da li je pretovar dopušten ili nije dopušten;

14.       (44A)
Mjesto ukrcaja;

15.       (44B)
Konačno odredište;

16.       (44C)
Krajnji rok za ukrcaj (datum). Potrebno je voditi računa o usklađenosti roka za
ukrcaj i datuma isteka valjanosti akreditiva (obilježje 7);

17.       (44D)
Vrijeme ukrcaja;

18.       (45A)
Opis robe na jeziku ugovora i paritet prema važećim INCOTERMS pravilima;

19.       (46A)
Traženi dokumenti u skladu s ugovorenim;

20.       (47A)
Posebne napomene, za koje nema posebnog polja, te eventualna priopćenja banci;

21.       (71B)
Označava se tko snosi troškove inozemne banke;

22.       (48) Rok
za podnošenje dokumenata banci, tj. razdoblje tijekom
kojeg korisnik akreditiva mora predočiti dokumente, a koje počinje teći od
datuma otpreme. Dokumenti moraju biti predočeni najkasnije do datuma isteka
roka valjanosti akreditiva;

23.       (49)
Označava se da li se akreditiv mora avizirati/konfirmirati uz dodavanje konfirmacije, bez dodavanja
konfirmacije ili se konfirmacija može dodati;

24.       Osnova
plaćanja i šifra osnove plaćanja;

Šifra osnovnog posla unosi se i u sljedećim slučajevima:

a) ako se uvozi roba i usluge uz odgodu plaćanja ili plaćanje unaprijed s rokom
kraćim od godine dana (uključujući godinu dana);

b) kad inozemna banka kratkoročno financira odgodu plaćanja ili plaćanje
unaprijed uvoza robe ili usluga, odnosno poslove otkupa potraživanja (factoring i forfating) ako osnovni
posao, koji je podloga za nastalo potraživanje, ima obilježje komercijalnog
kredita. Pri plaćanju kamata unosi se također šifra osnovnog posla. Polje 26 u
tom se slučaju ne popunjava.

Ako u jednom Nalogu 15 ima više od jedne osnove plaćanja, u ovo se polje unosi
šifra 999, a u Specifikaciju Naloga 15 unose se pojedinačne šifre osnove
plaćanja prema osnovi plaćanja te pojedinačni iznosi u valuti. Zbroj iznosa u
valuti odgovara iznosu u valuti iz Naloga 15.

25.       Upisuje
se broj i godina iz Nadzorne knjige;

26.       Broj
prijave kreditnog posla pod kojim se kredit evidentira kod Hrvatske narodne
banke.

Ako se jednim Nalogom 15 otplaćuju glavnice i kamate na kredite po više ugovora
o kreditu, u ovo se polje unosi šifra 99999 999, u polje 24 unosi se šifra 999,
a u Specifikaciju Naloga 15 unose se pojedinačni brojevi kreditnih prijava na
osnovi kojih se obavlja plaćanje u inozemstvo (korištenje kredita odobrenja i
plaćanje kredita zaduženja), šifre osnove plaćanja glavnice i kamata te iznosi
u valuti. Zbroj iznosa u valuti mora odgovarati iznosu u valuti iz Naloga 15.

27.       Mjesto i
datum;

28.       Ovjera
nalogodavca.

PRILOG 5

IZVJEŠĆE O ISPLATI IZ
AKREDITIVA

Nalog 15a

|  |  |  |  |  |
| --- | --- | --- | --- | --- |
| 1. | Akreditivna banka:                                          MB: | 2 | Nalogodavac (50):                                            MB: | |
| 3 | Broj akreditiva (20): | 4 | Instrument plaćanja: | |
| 5 | Korisnik (59a): |  |  | Šifra korisnika: |
| Šifra države: |
| 6 | Osnova plaćanja: |  |  | Šifra: |
| 7 | Plaćeno (32A):                               Šifra: |  | Oznaka: | Iznos u valuti:  Datum valute: |

REALIZACIJA PLAĆANJA

|  |  |  |
| --- | --- | --- |
| 8 | N/T |  |
| U/K |  |
| 9 | N/T |  |
| U/K |  |
| 10 | Broj iz nadzorne knjige: | Godina: |
| 11 | Broj prijave kreditnog posla: | |
| 12 | Oznaka i broj vrijednosnog papira: | |

|  |  |
| --- | --- |
| Nalogodavac | Banka |
| MB: \_\_\_\_\_\_\_\_\_\_\_\_\_\_ | MB: \_\_\_\_\_\_\_\_\_\_\_\_\_ |

**SPECIFIKACIJA NALOGA 15a**

Broj naloga 15a \_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_

Oznaka valute\_\_\_\_\_\_\_\_\_\_\_\_ šifra valute
\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Redni  broj | Osnova plaćanja | | Broj kreditne prijave | Iznos u valuti |
| Naziv | Šifra |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | Ukupno: |  |

**NALOG 15a – Izvješće o isplati iz akreditiva /**

**Specifikacija Naloga 15a**

Nalog 15a popunjava banka.

U pojedina polja unose se podaci kako slijedi:

1.
Naziv, adresa i matični broj banke koja je otvorila akreditiv (akreditivne
banke);

2.
(50) Naziv, adresa i matični broj nalogodavca;

3.
(20) Prepisuje se broj akreditiva iz polja 3 Naloga 15;

4.
Vrsta instrumenta plaćanja u inozemstvo prema točki 136. ove upute;

5.
(59a) Naziv i adresa korisnika akreditiva, šifra korisnika te šifra države
korisnika;

6.
Osnova plaćanja i šifra osnove plaćanja;

Šifra osnovnog posla unosi se i u sljedećim slučajevima:

a) ako se uvozi roba i usluge uz odgodu plaćanja ili plaćanje unaprijed s rokom
kraćim od (uključujući) godinu dana;

b) kad inozemna banka kratkoročno financira odgodu plaćanja ili plaćanje
unaprijed uvoza robe ili usluga, odnosno poslove otkupa potraživanja (factoring i forfating) ako
osnovni posao, koji je podloga za nastalo potraživanje, ima obilježje
komercijalnog kredita. Pri plaćanju kamata unosi se također šifra osnovnog
posla. Polje 11 u tom se slučaju ne popunjava.

Ako u jednom Nalogu 15a ima više od jedne osnove plaćanja, u ovo se polje unosi
šifra 999, a u Specifikaciju Naloga 15a unose se pojedinačne šifre osnove
plaćanja prema osnovi plaćanja, te pojedinačni iznosi u valuti. Zbroj iznosa u
valuti mora odgovarati iznosu u valuti iz Naloga 15a.

7.
(32A) Šifra, oznaka valute i iznos u valuti koji je isplaćen iz akreditiva te
datum isplate;

8. i 9.   Podaci za knjiženje
zaduženja i odobrenja za izvršene isplate iz akreditiva preko odgovarajućih
računa;

10.       Upisuje
se broj i godina iz Nadzorne knjige;

11.       Broj
prijave kreditnog posla, tj. broj pod kojom se kredit
evidentira kod Hrvatske narodne banke (za financijske kratkoročne i dugoročne kredite
i komercijalne dugoročne kredite) ili broj 99999 111 (za kredite koji ne
podliježu obvezi prijavljivanja kreditnog posla HNB-u kao što su repo poslovi,
poslovi s hibridnim instrumentima, sindicirani
krediti i dr.). Ovo se polje popunjava kod kreditnih
poslova s inozemstvom, uz unos šifre kreditnog posla za glavnicu i kamatu u
polju 6.

Ako se jednim Nalogom 15a otplaćuju glavnice i kamate na kredite po više
ugovora o kreditu, u ovo se polje unosi šifra 99999 999, u polje 6 šifra 999, a
u Specifikaciju Naloga 15a unose se pojedinačni brojevi kreditnih prijava prema
kojima se obavlja plaćanje u inozemstvo (korištenje kredita odobrenja i
plaćanje kredita zaduženja), šifre osnove plaćanja glavnice i kamate, te iznosi
u valuti. Zbroj iznosa u valuti mora odgovarati iznosu u valuti iz Naloga 15a.

12.       Oznaka i
broj vrijednosnog papira.

Uputa, NN 136/2005-2555